Libyas statsminister vil ikke la seg skremme fra makten
- Libya trenger klokskap, og ikke opptrapping av konfliktene, for å håndtere denne situasjonen, sa Zeidan under et regjeringsmøte som ble sendt direkte på TV noen timer etter at han ble satt fri. Han takket også noen av opprørsgruppene som hjalp til med å få ham løslatt, og han oppfordret dem til å slutte seg til regjeringens militære styrker. KOMMENTAR:Mektig milits Zeidan ble i morgentimene torsdag bortført av en gruppe væpnede menn på et hotell i hovedstaden Tripoli. Gruppen som påtok seg ansvaret for bortføringen, skal av innenriksdepartementet ha fått formelt ansvar for sikkerheten i byen. Nyhetsbyrået Reuters meldte også at Zeidan hadde skrevet at han ble løslatt på sin twitterkonto. Men det ble senere avdekket at twitterkontoen var falsk og ikke Zeidans egen.Kidnapperne opplyser at Zeidan ble bortført som hevn for at regjeringen skal ha latt amerikanske spesialsoldater ta den antatte al-Qaida-lederen Anas al-Liby i en operasjon sist helg. Liby har vært ettersøkt for terrorangrepene mot USAs ambassader i Kenya og Tanzania i 1998.Utenriksminister Espen Barth Eide er beymret for utviklingen i Libya. - Bortføringen av Libyas statsminister Ali Zeidan gir økt grunn til bekymring for den politiske og sikkerhetsmessige situasjonen i Libya, sier han. - Jeg var oppløftet etter parlamentsvalgene i 2012, som viste at Libya evner å gjennomføre demokratiske prosesser. Alle sentrale aktører i Libya må nå under statsministerens ledelse samarbeide om å etablere en funksjonell stat. Det krever at politiske partier og militsgrupper setter nasjonens interesser foran egne interesser, sier utenriksminister Eide. KILDE: VG/NTB
Etter først å ha blitt bortført og deretter frigitt få timer senere, forsikrer Libyas statsminister Ali Zeidan at han har det bra og at han ikke lar seg skremme til å gi fra seg makten.